Modulis
Turinys
Rodyklė 🔎︎

# „Microsoft Office“ ir „LibreOffice“ naudojimas

„LibreOffice“ programa galima atverti ir įrašyti „Microsoft Office“ formato dokumentus, įskaitant ir „Microsoft Office Open XML“ formatą.

## „Microsoft Office“ dokumentų atvėrimas

1. Pasirinkite Failas → Atverti. „LibreOffice“ failų atvėrimo dialogo lange pasirinkite norimą atverti „Microsoft Office“ formato failą.

„MS Office“ dokumento tipas | Atveriančioji „LibreOffice“ programa
Microsoft Word: *.doc, *.docx | LibreOffice Writer
Microsoft Excel: *.xls, *.xlsx | LibreOffice Calc
Microsoft PowerPoint: *.ppt, *.pps, *.pptx | LibreOffice Impress

## Įrašymas „Microsoft Office“ formatais

1. Pasirinkite Failas → Įrašyti kaip.

2. Išskleidžiamajame failo tipo sąraše pasirinkite vieną iš „Microsoft Office“ formatų.

## „Microsot Office“ formato nustatymas numatytuoju įrašymo formatu

1. Pasirinkite LibreOffice → ParinktysPriemonės → Parinktys → Įkėlimas ir įrašymas → Bendrosios parinktys.

2. Parinkčių grupėje Numatytasis dokumentų formatas ir ODF nuostatos pasirinkite dokumento tipą, po to pasirinkite failo formatą, kuriuo norite tą dokumentą įrašyti.

Kai tai atliksite, kaskart įrašant failą pasirinktas failo tipas jau bus nustatytas automatiškai. Žinoma, failo įrašymo dialogo lange visada galėsite pasirinkti ir kitą failų formatą.

## Opening Microsoft Office Files by Default

1. „Windows“ failų naršyklėje dešiniuoju pelės klavišu spustelėkite to tipo, kurio susietą programą norite pakeisti, failo piktogramą.

2. Iš kontekstinio meniu pasirinkite komandą Atidaryti naudojant.

3. Atsivėrusiame programų sąraše pažymėkite programą, kuria norite atverti pasirinkto tipo failus. Pažymėkite langelį Visada failus atidaryti šia programėle ir spustelėkite Gerai.

   Jei šie žingsniai netinka jūsų naudojamai „Microsoft Windows“ sistemos versijai, informacijos, kaip pakeisti failų sąsajas, ieškokite savo operacinės sistemos žinyne.

## Daugelio „Microsoft Office“ failų konvertavimas į „OpenDocument“ formatą

Dokumentų konvertavimo vedikliu sukuriamos visų viename aplanke esančių „Microsoft Office“ dokumentų kopijos ir dokumentai konvertuojami į „OpenDocument“ formatą, naudojama „LibreOffice“ pakete. Aplanką, kuriame yra pradiniai dokumentai, ir kur įrašyti konvertuotus dokumentus, galima pasirinkti.

1. Jei norite paleisti vediklį, pasirinkite Failas → Vedikliai → Dokumentų konvertavimas.

## Makrokomandos „Microsoft Office“ ir „LibreOffice“ programose

Neskaitant keleto išimčių, tas pats makrokomandų pirminis kodas negali būti vykdomas abiejose programose: „Microsoft Office“ ir „LibreOffice“. „Microsoft Office“ programų pakete naudojamas VBA (Visual Basic for Applications) kodas, o „LibreOffice“ – „Basic“ programavimo kodas, paremtas „LibreOffice“ programų sąsaja (API). Ir nors programavimo kalba yra ta pati, tačiau skiriasi naudojami objektai ir metodai.

Naujausiose „LibreOffice“ programų paketo versijose galima vykdyti kai kuriuos „Excel“ programos „Visual Basic“ scenarijus, jei tokia funkcija įgalinta lange LibreOffice → ParinktysPriemonės → Parinktys → Įkėlimas ir įrašymas → VBA savybės.

Jei vienoje programoje naudotas makrokomandas norėsite naudoti ir kitoje programoje, makrokomandas reikės pataisyti. „LibreOffice“ programa galima įkelti „Microsoft Office“ failuose esančias makrokomandas, tada makrokomandų kodą galėsite peržiūrėti ir taisyti „LibreOffice“ „Basic“ programavimo aplinkoje.

### VBA makrokomandų išlaikymas arba šalinimas

Atverkite „Microsoft Office“ dokumentą, kuriame yra VBA makrokomandų. Pakeiskite tik matomą dokumento turinį (tekstą, langelių turinį, paveikslus), bet nekeiskite makrokomandų. Įrašykite dokumentą „Microsoft Office“ failų formatu. Atverkite dokumentą „Microsoft Office“ programa – VBA makrokomandos veiks kaip ir anksčiau.

VBA makrokomandas galima pašalinti iš „Microsoft Office“ dokumento jį atveriant arba įrašant.

1. Jei norite nustatyti, kaip „LibreOffice“ turi elgtis su VBA makrokomandomis, pasirinkite LibreOffice → ParinktysPriemonės → Parinktys → Įkėlimas ir įrašymas → VBA savybės.

Susijusios temos

„Microsoft Office“ dokumentų konvertavimas

Opening Documents

Opening documents saved in other formats

Saving Documents in Other Formats

„Microsoft Office“ dokumentų tipų sąsajų keitimas